Sofijin izbor
<s>Sophie's Choice () je američko-britanski igrani film snimljen 1982. godine u režiji Alana J. Pakule, poznat kao jedan od najuspješnijih ostvarenja u filmografiji glumice Meryl Streep.</s>

<s>Po žanru je drama, a predstavlja adaptaciju istoimenog romana Williama Styrona.</s><s>Naslovni lik, koji tumači Streep, je poljska imigrantica koja se nakon Drugog svjetskog rata doselila u Brooklyn.</s><s>Radnja iz perspektive njenog susjeda, južnjačkog mladića (čiji lik tumači Peter MacNicol) koji je u New York došao započeti spisateljsku karijeru, opisuje njen odnos sa mentalno neuravnoteženim ljubavnikom (koga tumači Kevin Kline) ali i polako otkriva traume vezane uz rat, kao i stravičan izbor koji je morala napraviti kao zatvorenica nacističkog logora Auschwitz.</s>

<s>Kada je Styron pisao književni predložak, lik Sophie je modelirao prema švicarskoj glumici Ursuli Andress.</s><s>Prije početka same produkcije, Pakula je naslovnu ulogu namjeravao povjeriti slovačkoj glumici Magdaleni Vašaryovoj odnosno norveškoj glumici Liv Ullman.</s><s>Doznavši za to, Streep, koja je nekoliko godina ranije bila dobila Emmy za nastup u tematski srodnoj miniseriji Holocaust i kojoj su prijatelji "na crno" prokrijumčarili kopiju scenarija, je došla pred Pakulu i na koljenima ga preklinjala da joj da ulogu.</s><s>Pakula je na kraju pristao, a Streep se nakon toga dala u intenzivne pripreme da što autentičnije dočara lik, a što je uključivalo kako učenje replika na poljskom i njemačkom, kao i dijetu tokom koje je izgubila desetak kilograma i tako postala sličnom logorašicama iz Auschwitza.</s><s>Film je najvećim dijelom sniman u New Yorku, ali su za scene koji se odigravaju Auschwitzu korištene lokacije u okolici Zagreba u tadašnjoj Jugoslaviji; pri tome je produkciju pomagao Jadran Film, a u produkciji je sudjelovao i Branko Lustig, koji je sam bio preživio Auschwitz i koji će deceniju kasnije kao producent trijumfirati sa tematski srodnom Schindlerovom listom.</s>

<s>Film je nakon premijere oduševio kritiku, a posebno nastup Streep, koja je za njega dobila svoj prvi Oscar za najbolju glumicu u karijeri.</s><s>Zahvaljujući njemu su tokom sljedećih godina uspješnu karijeru ostvarili i MacNicol te Kline, kome je to bio filmski debi.</s>

<s>Uloge</s>

<s>Meryl Streep ...</s><s>Zofia "Sophie" Zawistowski
 Kevin Kline ...</s><s>Nathan Landau
 Peter MacNicol ...</s><s>Stingo
 Rita Karin ...</s><s>Yetta Zimmerman
 Stephen D. Newman ...</s><s>Larry Landau
 Josh Mostel ...</s><s>Morris Fink
 Marcell Rosenblatt ...</s><s>Astrid Weinstein
 Moishe Rosenfeld ...</s><s>Moishe Rosenblum
 Robin Bartlett ...</s><s>Lillian Grossman
 Eugene Lipinski ...</s><s>Poljski profesor
 John Rothman ...</s><s>Bibliotekar
 Neddim Prohic ...</s><s>Józef
 Katharina Thalbach ...</s><s>Wanda
 Jennifer Lawn ...</s><s>Eva Zawistowski
 Adrian Kalitka ...</s><s>Jan Zawistowski
 Joseph Leon ...</s><s>Dr. Blackstock
 David Wohl ...</s><s>Nastavnik engleskog
 Nina Polan ...</s><s>Žena na satu engleskog
 Vida Jerman ...</s><s>SS čuvarica
 Josef Sommer ...</s><s>Narator (stariji Stingo)
 Karlheinz Hackl ...</s><s>SS ljekar
 Günther Maria Halmer ...</s><s>Rudolf Höss</s>

<s>Izvori</s>

<s>Vanjske veze</s>

<s>Američki filmovi
Britanski filmovi
Dramski filmovi
Filmovi o Holokaustu
Authority control 2</s>

